Ideologiile völkisch au influentat dezvoltarea ideologiei naziste. Joseph Goebbels a declarat public în 1927 la adunarea Nuremberg că dacă mișcarea populistă ("völkisch") ar fi înțeles puterea și cum să scoată mii de oameni în stradă, ar fi obținut puterea politică pe 9 noiembrie 1918 (izbucnirea Revoluției Germane din 1918-1919 care a reprezentat sfârșitul monarhiei germane). Adolf Hitler a redactat în Mein Kampf (în română: Lupta mea) că: „ideile fundamentale ale mișcării național-socialiste sunt populiste (völkisch) și ideile populiste sunt național-socialiste”. Perspectiva nazistului radical era formulată în termeni populiști în perioada când Eugen Fischer își susținea discursul inaugural în calitate de rector afiliat partidului nazist intitulat "The Conception of the Völkisch state in the view of Biology" (29 iulie 1993). Societatea Thule a fost fondată pe 17 august 1918 de Rudolf von Sebottendorff sub denumirea originală de "Studiengrupper fur Germanisches Altertum" (Grup de studiu al Antichității germane), și a diseminat propagandă antisemită și antirepublicană. Karl Harrer, membrul Thule implicat în mod direct în crearea DAP în 1919, a fost marginalizat la finalul anului când Hitler a introdus reglementări împotriva cercurilor conspiraționiste, iar Societatea Thule a fost dizolvată câțiva ani mai târziu. Cercurile völkisch au transmis moștenirii naziste un singur lucru semnificativ: în 1919, membrul Thule Friedrich Krohn a creat versiunea originală a svasticii naziste.